20/12/2022 | Administración LocalMunicipal
Oleiros
Secretaría Xeral
Decreto mesa contración permanente do órgano contratación Alcaldía

Tendo en conta o disposto no art.326, apartado 7 da Disposición Adicional Segunda da Lei de Contratos do Sector Público, e os arts.21 e 22 do RD 817/2009, de desenvolvemento parcial da sinalada lei, as mesas de contratación nas entidades locais terán a seguinte composición, estarán presididas por un membro da Corporación ou un funcionario da mesma e formarán parte dela, como vocais, o Secretario ou, no seu caso o titular do órgano que teña atribuida a función de asesoramento xurídico, e o Interventor, ou, no seu caso, o titular do órgano que teña atribuidas as función de control económico-presupostario, así como aqueles outros que se designen polo órgano de contratación entre o persoal funcionario de carreira ou persoal laboral ao servizo da Corporación, ou membros electos da mesma, sin que o seu número, en total, sexa inferior a tres. Os membros electos que, no seu caso, formen parte da Mesa de Contratación non poderán supor mais dun tercio do total de membros da mesma. Actuará como Secretario un funcionario da Corporación. Nas entidades locais municipais, mancomunidades e consorcios locais, poderán integrarse na Mesa, persoal ao servizo das correspondentes Deputacións Provinciais ou Comunidades Autónomas uniprovinciais. En ningún caso poderán formar parte das Mesas de contratación nin emitir informes de valoración das ofertas, persoal eventual. Poderán formar parte da Mesa persoal funcionario interino únicamente cando non existan funcionarios de carreira suficientemente cualificados e así se acrediten no expediente. A Composición da Mesa publicarase no perfil de contratante do órgano de contratación correspondente. Poderanse constituir Mesas de Contratación permanentes. Tendo en conta o exposto, no uso das facultades atribuidas pola Lei, Primeiro.- Constituír a Mesa de Contratación Permanente do órgano de contratación alcaldía do Concello de Oleiros, que actuará como órgano de asistencia do órgano de contratación competente en tódolos contratos que asine esta entidade local e sexan obxecto de adxudicación mediante procedemento aberto, aberto simplificado, restrinxido, de diálogo competitivo, de licitación con negociación e de asociación para a innovación, contratos privados ou calquera outro no que se acorde a intervención da mesa de contratación. Segundo.- Designar como membros da nomeada Mesa de Contratación Permanente a: - Presidente.- D. Cipriano Jose Barrenengoa Liesa (alcalde). - Vogais: - Dª Sandra Fernández Fernández, concelleira delegada (de xeito especial) de economía, facenda e contratación. - D. Vicente Jose Calvo del Castillo, interventor municipal. - Dª Mª Pilar Cela Álvarez, secretaria municipal. - Dª. Monica Irene Xu Tarrela Wills, TAE de contratación. - Secretario.- Paula Jane Cherchi Lanzat, administrativo do área de contratación. En caso de vacante, ausencia ou enfermidade e, en xeral, cando concorra algunha causa xustificada, o réxime de suplencias dos membros da Mesa de Contratación Permanente será o seguinte: - Presidenta.- Dª Enma Maria Ana Maria Daniela Pluta Cerecinos (1ª Tte. de alcalde). - Vogais: - D. Antonio Molinos Marcote, concelleiro delegado de ‘obras públicas’. - Técnico/a municipal a nomear pola Dirección Xeral de Admón. Local que substitúa ó interventor municipal. - Técnico/a municipal a nomear pola Dirección Xeral de Admón. Local que substitúa á secretaria municipal. - Dª Susana Miranda Fernández, Asesor Xurídico de Cultura, Deportes, Educación. - Secretario.- Amran Lindin El Jerari, auxiliar administrativo do área de contratación. Tódolos membros da Mesa de Contratación Permanente terán voz e voto, agás o funcionario que desenvolva a secretaría da mesma, que unicamente terá voz. Ás reunións da Mesa de Contratación Permanente poderanse incorporar, previo acordo da mesma e a solicitude do/a presidente/a, o/as funcionario/as ou asesore/as especializado/as que resulten necesario/as, segundo a natureza dos asuntos a tratar, que actuarán con voz pero sen voto. Para a válida constitución da mesa deberán estar presentes a maioría absoluta dos seus membros e, en todo caso, o/a presidente/a, o secretario e o/a vogal que teña atribuídas as funcións correspondentes ó asesoramento xurídico e ó control económico-orzamentario do órgano. Terceiro.- Ordenar a publicación dos presentes acordos no Boletín Oficial da Provincia (BOP) e no Perfil do Contratante. Cuarto.- Dar traslado do nomeamento dos membros da Mesa de Contratación Permanente ós/ás designado/as. Quinto.- Contra este acordo, por ser un acto que pon fin á vía administrativa, poderá interpoñer o recurso potestativo de reposicion ante o mesmo órgano administrativo que a dita no prazo DUN MES que comezará a contar desde o dia seguinte ao da recepción da notificación, de conformidade cos artigos 123 e 124 da Lei 39/2015, de 1 de outubro, do procedemento administrativo común das administracións públicas (LPACAP). Tamen poderá interpoñer o recurso contencioso-administrativo perante os xulgados do contencioso-administrativo da cidade da Coruña, no prazo de DOUS MESES que comezarán a contar desde o dia seguinte ao da recepción da notificación, de conformidade co disposto na Lei 29/98 de 13 de xullo da xurisdicción contencioso-administrativa. Todo isto sen perxuizo da facultade de interposición do recurso extraordinario de revisión cando concorra algunha das circunstancias previstas no artigo 125 da antedita Lei 39/2015 de 1 de outubro, LPACAP de formular a solicitude á que se refire o artigo 106.1 da citada Lei, ou de interpoñer aqueloutros que estime procedentes.” En Oleiros, asinado o 14 de decembro do 2022 polo Sr. Alcalde, e o Secretario/a accidental, que da fe. (Asinado aos efectos exclusivamente do artigo 3.2 do RD 128/2018 de 16 de marzo e o artigo 2.1 do Decreto 24/2018 do 15 de febreiro). O ALCALDE, ANGEL GARCIA SEOANE.